
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1485 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αρμόδια Γ ενική Γ ραμματεία για το χειρισμό των θε¬ 
μάτων προσωπικού της Γ ενικής Διεύθυνσης Δημό¬ 
σιας Περιουσίας και Εθνικών Κληροδοτημάτων.. 1 
Αντικατάσταση της υπ’ αριθμ. Β7/44424 (ΦΕΚ 1872/ 
τ. Β716.12.2004) υπουργικής απόφασης που ανα- 
φέρεται στην «Εγκριση Προγράμματος Μεταπτυ¬ 
χιακών Σπουδών του Τμήματος Διεθνών και Ευ¬ 
ρωπαϊκών Σπουδών του Πανεπιστημίου Πειραιώς 

με τίτλο «Διεθνείς και Ευρωπαϊκές Σπουδές. 2 

Έγκριση λειτουργίας Π.Μ.Σ. του Τμήματος Οργάνω¬ 
σης και Διαχείρισης Αγροτικών Εκμεταλλεύσεων 
της Σχολής Διαχείρισης Φυσικών Πόρων και Επι¬ 
χειρήσεων του Πανεπιστημίου Ιωαννίνων με έδρα 
το Αγρίνιο με τίτλο «ΜΒΑ Διοίκηση Επιχειρήσεων 


Τροφίμων. 3 

Έκδοση αδείας λειτουργίας της Ολυμπιακής Εγκα¬ 
τάστασης της Ναυταθλητικής Μαρίνας της Ζώ¬ 
νης Β1 του Ολυμπιακού Πόλου Φαλήρου. 4 


ΑΠΟΦΑΣΕΙ Σ 

Αριθμ. 1083330/964/Α0006 (1) 


Αρμόδια Γ ενική Γ ραμματεία για το χειρισμό των θεμά¬ 
των προσωπικού της Γ ενικής Διεύθυνσης Δημόσιας 
Περιουσίας και Εθνικών Κληροδοτημάτων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 13 του ν. 3470/2006 «Εθνικό Συμβούλιο 
Εξαγωγών, φορολογικές ρυθμίσεις και άλλες διατάξεις» 
(Α' 132). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
τροποποιήθηκε και ισχύει. 

3. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


6 Οκτωβρίου 2006 

Η Γενική Γραμματεία Φορολογικών και Τελωνειακών 
Θεμάτων είναι αρμόδια για το χειρισμό των θεμάτων 
προσωπικού της Γ ενικής Διεύθυνσης Δημόσιας Περιου¬ 
σίας και Εθνικών Κληροδοτημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. 98060/Β7 (2) 

Αντικατάσταση της υπ’ αριθμ. Β7/44424 (ΦΕΚ 1872/ 
τ. Β716.12.2004) υπουργικής απόφασης που αναφέ- 
ρεται στην «Εγκριση Προγράμματος Μεταπτυχια¬ 
κών Σπουδών του Τμήματος Διεθνών και Ευρωπαϊ¬ 
κών Σπουδών του Πανεπιστημίου Πειραιώς με τίτλο 
«Διεθνείς και Ευρωπαϊκές Σπουδές». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ. Α') «Εκσυγχρονισμός της Ανώτατης Εκπαί¬ 
δευσης» του άρθρου 16 παρ. 2 του ν. 2327/1995 (ΦΕΚ 156 

τ. Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ. Α') 
«Διάρθρωση της ανώτατης εκπαίδευσης και θέσπιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/44424 (ΦΕΚ 1872/τ. Β'/16.12.2004) 
υπουργική απόφαση που αναφέρεται στην «Εγκριση 
Προγράμματος Μεταπτυχιακών Σπουδών του Τμήματος 
Διεθνών και Ευρωπαϊκών Σπουδών του Πανεπιστημί¬ 
ου Πειραιώς με τίτλο «Διεθνείς και Ευρωπαϊκές Σπου¬ 
δές». 

5. Το απόσπασμα πρακτικών της προσωρινής ΓΣΕΣ 
του Τμήματος Διεθνών και Ευρωπαϊκών Σπουδών του 
Πανεπιστημίου Πειραιώς (συνεδρία 7/5.7.2006). 

6. Το απόσπασμα πρακτικών της Συγκλήτου του Πα¬ 
νεπιστημίου Πειραιώς (συνεδρία 16/21.7.2006). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Αντικαθιστούμε την υπ’ αριθμ. Β7/44424 (ΦΕΚ 1872/ 
τ. Β'/16.12.2004) υπουργική απόφαση, ως ακολούθως: 

Άρθρο 1 

Γενικές Διατάξεις 

Το Τμήμα Διεθνών και Ευρωπαϊκών Σπουδών του Πα¬ 
νεπιστημίου Πειραιώς λειτουργεί αναμορφωμένο Πρό¬ 
γραμμα Μεταπτυχιακών Σπουδών με τίτλο: «Διεθνείς 
και Ευρωπαϊκές Σπουδές» από το ακαδημαϊκό έτος 
2006 - 2007, σύμφωνα με τις διατάξεις της απόφα¬ 
σης αυτής και τις διατάξεις των άρθρων 10 έως 12 του 
ν. 2083/1992. 

Άρθρο 2 

Αντικείμενο - Σκοπός 

1. Το ΠΜΣ έχει ως αντικείμενο τις Διεθνείς και Ευρω¬ 
παϊκές Σπουδές και διέπεται από τις αρχές της ακα¬ 
δημαϊκής ελευθερίας, της αξιοκρατίας και της αντα¬ 
γωνιστικότητας. 

2. Ο Σκοπός του Προγράμματος είναι: 

α. Η απονομή Μεταπτυχιακού Διπλώματος Ειδίκευ¬ 
σης στις Διεθνείς και Ευρωπαϊκές Σπουδές, που θα 
αποβλέπει: 

• Στην εμβάθυνση στο γνωστικό αντικείμενο των Δι¬ 
εθνών και Ευρωπαϊκών Σπουδών. 

• Στην προαγωγή της σχετικής με το γνωστικό αντι¬ 
κείμενο του Τμήματος Διεθνών και Ευρωπαϊκών Σπου¬ 
δών (ΔΕΣ) επιστημονικής γνώσης και έρευνας. 

• Στην περαιτέρω επιστημονική κατάρτιση και εξει- 
δίκευση νέων επιστημόνων. 

β. Η απονομή Διδακτορικού Διπλώματος στις Διεθνείς 
και Ευρωπαϊκές Σπουδές. 

Άρθρο 3 

Μεταπτυχιακοί Τίτλοι 

Το ΠΜΣ απονέμει: 

1. Μεταπτυχιακό Δίπλωμα Ειδίκευσης (ΜΔΕ) στις Διε¬ 
θνείς και Ευρωπαϊκές Σπουδές (ΜαεΙθέε ίπ ΙπΐθΓπαΙίοηαΙ 
από Ευωροεπ δΐυάίοε). 

2. Διδακτορικό Δίπλωμα στις Διεθνείς και Ευρωπαϊκές 
Σπουδές (ΡΜϋ ίη ΙηίθΓΠ3ΐίοπ3ΐ από ΕυΐΌροαπ Βίυόίθδ). 

Αρθρο 4 

Κατηγορίες Πτυχιούχων 

1. Στο ΠΜΣ γίνονται δεκτοί, πτυχιούχοι Τμημάτων Πα¬ 
νεπιστημίων της ημεδαπής και αναγνωρισμένων ομοτα- 
γών Ιδρυμάτων της αλλοδαπής καθώς και πτυχιούχοι 
Τμημάτων ΤΕΙ σύμφωνα με τις διατάξεις του ν. 2916/2001 
(ΦΕΚ 114 τ. Α'). 

2. Η αξιολόγηση και η επιλογή των υποψηφίων γίνεται 
με τη συνεκτίμηση των κριτηρίων του άρθρου 12 πα- 
ραγρ. 2α του ν. 2083/1992 καθώς και συμπληρωματικών 
κριτηρίων, που ορίζονται με απόφαση της Γ ενικής Συ¬ 
νέλευσης Ειδικής Σύνθεσης (ΓΣΕΣ) του Τμήματος. 


Αρθρο 5 

Χρονική Διάρκεια 

Η ελάχιστη χρονική διάρκεια για την απονομή των 
κατά το άρθρο 3 τίτλων ορίζεται, ως εξής: 

1. Για το Μεταπτυχιακό Δίπλωμα Ειδίκευσης (ΜΔΕ) σε 
τρία (3) εξάμηνα εκ των οποίων το τρίτο διατίθεται για 
την εκπόνηση της διπλωματικής εργασίας (ερευνητικής 
ή συνθετικής), διδασκαλία μαθημάτων και ενδεχομένως 
ανάθεση πρακτικής άσκησης. Γ ια την εκπόνηση της με¬ 
ταπτυχιακής εργασίας δίνεται η δυνατότητα παράτασης 
σε δυο (2) επιπλέον εξάμηνα. 

2. Για το Διδακτορικό Δίπλωμα (ΔΔ) σε τουλάχιστον 
έξι (6) εξάμηνα πέραν της απόκτησης του Μεταπτυχι¬ 
ακού Διπλώματος Ειδίκευσης. 

Αρθρο 6 

Πρόγραμμα Μαθημάτων 

Το πρόγραμμα μαθημάτων του μεταπτυχιακού προ¬ 
γράμματος έχει ως ακολούθως: 

ΜΑΘΗΜΑΤΑ 
ΠΡΩΤΟ ΕΞΑΜΗΝΟ 

1. Ειδικά θέματα Δημοσίου Δικαίου 

2. Σύγχρονα Θέματα Διεθνούς Δικαίου 

3. Πολιτική Οικονομία των Διεθνών Σχέσεων 

4. Ευρωπαϊκή Ιστορία και Ιδέες 16ος - 20ος αιώνας 

5. Διεθνές Νομισματικό Σύστημα και Θεωρία Διεθνούς 
Εμπορίου 

6. Ευρωπαϊκή Άμυνα και Ασφάλεια: Θεσμικές και Στρα¬ 
τηγικές Σπουδές 

7. Θεωρία Διεθνών Σχέσεων 

8. Τυπολογία των Πολιτικών Συστημάτων 
ΔΕΥΤΕΡΟ ΕΞΑΜΗΝΟ 

1. Θέματα Δικαίου της Ε.Ε. 

2. Μεθοδολογία Έρευνας 

3. Στρατηγικές Σπουδές 

4. Κοινές Πολιτικές της Ευρωπαϊκής Ένωσης 

5. Διεθνείς Διενέξεις -Διαπραγματεύσεις 

6. Η Ελληνική Εξωτερική Πολιτική - Σχέσεις Ελλάδας- 
Τουρκίας. Κυπριακό 

7. Μάθημα Επιλογής 

8. Μάθημα Επιλογής 
ΤΡΙΤΟ ΕΞΑΜΗΝΟ 

1. Μάθημα Επιλογής 

2. Μάθημα Επιλογής 

3. Μάθημα Επιλογής 

Εκπόνηση Μεταπτυχιακής Εργασίας 
Καθένα από τα μαθήματα των ως άνω τριών εξαμή¬ 
νων αντιστοιχούν σε τρεις (3) διδακτικές μονάδες, ενώ 
η διπλωματική εργασία σε δεκαπέντε (15) διδακτικές 
μονάδες. 

Τα μαθήματα επιλογής θα επιλέγονται από τον ακό¬ 
λουθο πίνακα μαθημάτων από τα οποία το καθένα αντι¬ 
στοιχεί σε τρεις (3) διδακτικές μονάδες. 

ΚΑΤΑΛΟΓΟΣ ΜΑΘΗΜΑΤΩΝ ΕΠΙΛΟΓΗΣ 
Γνωστικά αντικείμενα 

Διεθνής Πολιτική για την Τεχνολογία, την Ενέργεια 
και την Υγεία 

Σύγχρονα Θέματα Βιοηθικής 

Διεθνής Πολιτική της Ενέργειας, των Μεταφορών και 
των Τηλεπικοινωνιών 
Δίκαιο Διεθνών Επενδύσεων 
Δίκαιο του Διεθνούς Εμπορίου 

Διεθνής Ασφάλεια - Ελληνική Στρατηγική Εθνικής 
Ασφάλειας 

Θεωρία Ευρωπαϊκής Ολοκλήρωσης 
Διεθνές Σύστημα: Παγκοσμιοποίηση και Διεθνής Δι¬ 
ακυβέρνηση 

Η οικονομία και η εξωτερική πολιτική της Κίνας και 
της Ινδίας 

Το φαινόμενο του Πολέμου σε ιστορικό και σύγχρονο 
πλαίσιο 

Δημόσια Οικονομική 
Ελληνική Διπλωματία: Θεσμική Δομή 
Πολιτικές, Θεσμικές και Στρατηγικές πτυχές των Ευ- 
ρωατλαντικών Σχέσεων 

Ευρωπαϊκή Αμυνα και Ασφάλεια: Θεσμικές και Στρα¬ 
τηγικές πτυχές 

Συγκριτική Εξωτερική Πολιτική των ΗΠΑ και Ρωσίας 
Εισαγωγή στη Γεωπολιτική Ανάλυση 
Παγκόσμιες Επικοινωνίες, Μέσα Ενημέρωσης και Δι¬ 
εθνείς Σχέσεις 

Ειδικά Θέματα: Μέση Ανατολή 
Τα Ηνωμένα Έθνη και η Μεταψυχροπολεμική εποχή 
Η Γλώσσα στις Διεθνείς Σχέσεις 
Διεθνείς και Ευρωπαϊκοί Θεσμοί 
Η Εξωτερική Πολιτική Βρετανίας -Γαλλίας -Γερμα¬ 
νίας 

Διεθνές Δίκαιο Περιβάλλοντος 
Ο ρόλος της Διασποράς - Μετανάστευση και Παλιν- 
νόστηση 

Οικονομικά Ζητήματα της Ελληνικής Εξωτερικής Πο- 
λιτικής-Οικονομική Διπλωματία 
Διεθνείς Σχέσεις - Θρησκεία και Πολιτισμός 
Η σημασία των πολυεθνικών και των υπερεθνικών 
επιχειρήσεων 

Η Ελληνική Εξωτερική Πολιτική και οι Διεθνείς Θεσμοί 
1945-1974 και 1975-2005 
Ιστορία Διεθνών Σχέσεων και Στρατηγικής 
Η Παγκόσμια Αγορά Εργασίας 
Ειδικά Θέματα: ΜΚΟ, Διεθνής Πολιτική και Διεθνής 
Διακυβέρνηση 

Ειδικά Θέματα: Διεθνής Πολιτική και ΝΑ Ευρώπη 
Διεθνές Δίκαιο και Ελληνική Εξωτερική Πολιτική 
Διεθνή Περιβαλλοντικά Θέματα 
Διεθνής και Ευρωπαϊκή Προστασία των Δικαιωμάτων 
του Ανθρώπου 

Εισαγωγή στη Μεθοδολογία της Πολιτικής Επιστήμης 
Κλασική και Σύγχρονη Διπλωματία 
Θέματα Διεθνούς Οικονομικού Δικαίου και Παγκόσμια 
Διακυβέρνηση 

Οι μεταπτυχιακοί φοιτητές θα διδάσκονται 19 μαθήμα¬ 
τα από τα οποία δεκατέσσερα (14) θα είναι υποχρεωτικά 
ενώ οι φοιτητές θα μπορούν να επιλέγουν και άλλα 
πέντε (5) από τον κατάλογο των μαθημάτων επιλογής, 
τα οποία όταν επιλεγούν θα καθίστανται υποχρεωτικά. 
Ο αριθμός των διδακτικών μονάδων των μαθημάτων 
που απαιτείται για την απόκτηση του Μεταπτυχιακού 
Διπλώματος Ειδίκευσης προκύπτει από το άθροισμα 
των διδακτικών μονάδων όλων των μαθημάτων συν 
τις δεκαπέντε διδακτικές μονάδες της διπλωματικής 
εργασίας. Ο βαθμός του ΜΔΕ θα υπολογίζεται από το 
άθροισμα των βαθμών όλων των μαθημάτων του προ¬ 
γράμματος συν το τριπλάσιο του βαθμού της διπλω¬ 
ματικής εργασίας διαιρούμενου δια του αριθμού των 
μαθημάτων συν τρία. 


Οι φοιτητές που δεν έχουν αποκτήσει οικονομικές 
γνώσεις σε προπτυχιακό επίπεδο, θα πρέπει να πα¬ 
ρακολουθήσουν προκαταρκτικά μαθήματα διάρκειας 
50 ωρών, που θα προσφέρονται πριν την έναρξη του 
μεταπτυχιακού προγράμματος και είναι τα εξής: 

α) Μικροοικονομική, β) Μακροοικονομική, γ) Στατιστική 

Με απόφαση της ΓΣΕΣ και πρόταση της Συντονιστικής 
Επιτροπής μπορεί να γίνεται ανακατανομή των μαθη¬ 
μάτων στα εξάμηνα και να καθορίζεται ο ελάχιστος 
αριθμός των φοιτητών ανά μάθημα επιλογής. 

Η παρακολούθηση των μαθημάτων είναι υποχρεωτική. 
Η αδικαιολόγητη απουσία των φοιτητών πέραν του 25% 
των συνολικών ωρών διδασκαλίας συγκεκριμένου μα¬ 
θήματος έχει ως συνέπεια την υποχρέωση του φοιτητή 
να επαναλάβει την παρακολούθηση του μαθήματος σε 
επόμενο εξάμηνο. Αν και πάλι απουσιάσει αδικαιολό¬ 
γητα πέραν του 25% των ωρών διδασκαλίας του συ¬ 
γκεκριμένου μαθήματος έχει ως συνέπεια τη διαγραφή 
του από το πρόγραμμα μεταπτυχιακών σπουδών μετά 
από πρόταση της Συντονιστικής Επιτροπής και απόφα¬ 
ση της ΓΣΕΣ. Ως ελάχιστο σύνολο ωρών διδασκαλίας 
κάθε μαθήματος λαμβάνεται αυτό που αναγράφεται 
στο ωρολόγιο πρόγραμμα του εξαμήνου. 

Αρθρο 7 

Αριθμός Εισακτέων 

Ο κατ’ έτος ανώτατος αριθμός εισακτέων στο πρό¬ 
γραμμα ορίζεται σε σαράντα (40). Τον ακριβή αριθμό 
των εισακτέων τον αποφασίζει η ΓΣΕΣ, μετά από πρό¬ 
ταση της Συντονιστικής Επιτροπής. 

Αρθρο 8 
Προσωπικό 

Στο πρόγραμμα δύνανται να διδάσκουν μέλη ΔΕΠ του 
Τμήματος και άλλων Τμημάτων του Πανεπιστημίου Πει¬ 
ραιώς καθώς και άλλων Πανεπιστημίων, ομότιμοι καθη¬ 
γητές και επιστήμονες και ερευνητές αναγνωρισμένου 
κύρους που πληρούν τις προϋποθέσεις των διατάξεων 
της παραγρ. 3α του άρθρ. 12 του ν. 2083/1992. 

Αρθρο 9 

Υλικοτεχνική Υποδομή 

Για τη λειτουργία του Π.Μ.Σ θα χρησιμοποιηθεί η υλι¬ 
κοτεχνική υποδομή του Πανεπιστημίου Πειραιώς. 

Άρθρο 10 

Διάρκεια Λειτουργίας 

Το ΠΜΣ θα λειτουργήσει μέχρι και το ακαδημαϊκό 
έτος 2014 - 2015. 

Αρθρο 11 

Κόστος Λειτουργίας 


Το ετήσιο κόστος λειτουργίας του ΠΜΣ υπολογίζεται 
σε 190.000 € και αναλύεται ως εξής: 



Δαπάνες 

Ευρώ 

1 

Ανθρώπινο Δυναμικό 

113.000 

2 

Αναλώσιμα και άλλες προμήθειες 

10.000 

3 

Υποτροφίες 

14.000 

4 

Συμμετοχή σε συνέδρια, συνδρομές 



σε περιοδικά 

10.000 

5 

Υλικοτεχνική υποδομή 

8.000 

6 

Άλλες δαπάνες 

35.000 


Σύνολο 

190.000 



19936 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το ανωτέρω κόστος θα καλυφθεί από δίδακτρα καθώς 
και από χορηγίες, δωρεές και έσοδα από ερευνητικές 
εργασίες. 

Άρθρο 12 

Μεταβατικές Διατάξεις 

Επί μέρους θέματα που τυχόν θα προκόψουν κατά 
τη διάρκεια της λειτουργίας του ΠΜΣ, τα οποία δεν 
προβλέπονται στην παρούσα απόφαση, και μέχρι να 
εγκριθεί ο κανονισμός των μεταπτυχιακών σπουδών του 
Πανεπιστημίου Πειραιώς θα ρυθμίζονται από τα αρμόδια 
όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2006 

0 ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 45276/Β7 (3) 

Έγκριση λειτουργίας Π.Μ.Σ. του Τμήματος Οργάνωσης 
και Διαχείρισης Αγροτικών Εκμεταλλεύσεων της 
Σχολής Διαχείρισης Φυσικών Πόρων και Επιχειρήσε¬ 
ων του Πανεπιστημίου Ιωαννίνων με έδρα το Αγρίνιο 
με τίτλο «ΜΒΑ Διοίκηση Επιχειρήσεων Τροφίμων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΕΚ 159 τ. Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ. Α') «Εθνικό Συμβούλιο Παιδείας.και άλλες διατά¬ 

ξεις» και του άρθρου 5 παρ 12 γ του ν. 2916/2001 (ΦΕΚ 
114 τ. Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Το άρθρο 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 ( ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευτικών «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικού της Γενικής Συνέλευ¬ 
σης Ειδικής Σύνθεσης του Τμήματος Οργάνωσης και 
Διαχείρισης Αγροτικών Εκμεταλλεύσεων του Παν/μίου 
Ιωαννίνων (συνεδρία 20/17.1.2006). 

5. Το απόσπασμα πρακτικού της Συγκλήτου του Πα¬ 
νεπιστημίου Ιωαννίνων (συνεδρία 905/13.4.2006). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε την λειτουργία του Π.Μ.Σ. του Τμήματος 
Οργάνωσης και Διαχείρισης Αγροτικών Εκμεταλλεύ¬ 
σεων της Σχολής Διαχείρισης Φυσικών Πόρων και Επι¬ 
χειρήσεων του Πανεπιστημίου Ιωαννίνων με έδρα το 
Αγρίνιο με τίτλο «ΜΒΑ Διοίκηση Επιχειρήσεων Τροφί¬ 
μων» ως ακολούθως: 


Αρθρο 1 

Γ ενικές διατάξεις 

Το Τμήμα Οργάνωσης και Διαχείρισης Αγροτικών Εκ¬ 
μεταλλεύσεων του Πανεπιστημίου Ιωαννίνων οργανώνει 
και λειτουργεί από το ακαδημαϊκό έτος 2006-2007 Πρό¬ 
γραμμα Μεταπτυχιακών Σπουδών (Π.Μ.Σ.) με τίτλο «ΜΒΑ 
Διοίκηση Επιχειρήσεων Τροφίμων» το οποίο διέπεται 
από τις διατάξεις της απόφασης αυτής και τις διατάξεις 
των άρθρων 10 έως 12 του ν. 2083/1992. 

Αρθρο 2 

Αντικείμενο-Σκοπός 

Αντικείμενο των Μεταπτυχιακών Σπουδών είναι η Διοί¬ 
κηση Επιχειρήσεων Τροφίμων όπως αυτή αναπτύσσεται 
και εξελίσσεται στη σύγχρονη εποχή. Το συγκεκριμένο 
Π.Μ.Σ. θα επιτρέπει στους φοιτητές να έρχονται σε 
επαφή με το περιβάλλον των επιχειρήσεων, μέσω των 
μελετών περιπτώσεων και των επιχειρηματικών παι- 
χνιδιών που θα έχουν αναπτυχθεί και αποκτηθεί με 
βάση τα πραγματικά χαρακτηριστικά της Ελληνικής 
οικονομίας καθώς και μέσω επισκέψεων στους τόπους 
παραγωγής προϊόντων. 

Το πρόγραμμα σπουδών που θα αναπτυχθεί θα έχει 
σφαιρική άποψη αναφορικά με την εκπαίδευση και θα 
δώσει βαρύτητα πέρα από την αφομοίωση γνώσεων και 
στην ανάπτυξη των δεξιοτήτων και των επικοινωνιακών, 
διανοητικών και διαπροσωπικών χαρακτηριστικών και 
ικανοτήτων των φοιτητών. Επομένως, θα βελτιώσει την 
ποιότητα της αξίας που δίδεται στους φοιτητές μέσω 
της Πανεπιστημιακής τους εκπαίδευσης σε μεταπτυχι¬ 
ακό επίπεδο, λαμβανομένου υπόψη του γεγονότος ότι η 
εκπαίδευση συνίσταται σε δραστηριότητες πρόσθεσης 
αξίας (ναΐυο-αάάθά αοίίνίίίθε). 

Ο στόχος του προγράμματος θα είναι η ανάπτυξη της 
κρίσης των φοιτητών, της αναλυτικής και συνθετικής 
τους σκέψης, η μετάδοση γόνιμης γνώσης, η αποφυγή 
της αποστήθισης, η εκμάθηση του τρόπου εργασίας σε 
ομάδες, η καλλιέργεια της ικανότητας αποτελεσματικής 
γραπτής και προφορικής επικοινωνίας, επίλυσης προ¬ 
βλημάτων και λήψης αποφάσεων καθώς και στρατηγικής 
σκέψης. Τα παραπάνω στοιχεία αποτελούν απαραίτητες 
δεξιότητες ενός ικανού στελέχους και επιτυχημένου 
επαγγελματία που δραστηριοποιείται στο ιδιαίτερα 
ανταγωνιστικό περιβάλλον της παροχής υπηρεσιών και 
ο βαθμός στον οποίο κατέχονται από αυτόν προδιαγρά¬ 
φουν και καθορίζουν την επιτυχή σταδιοδρομία του. 

Με τον τρόπο αυτό τόσο οι φοιτητές όσο και οι από¬ 
φοιτοι του προγράμματος θα αισθάνονται ότι αντλούν 
ουσιαστικά εφόδια τα οποία θα τους βοηθήσουν πραγ¬ 
ματικά στη μετέπειτα καριέρα τους. Επομένως θα έχουν 
μεγαλύτερη εμπιστοσύνη στις ικανότητες και τις γνώ¬ 
σεις τους, θα αισθάνονται περισσότερο δημιουργικοί 
και ικανοί να προσφέρουν στο κοινωνικό σύνολο και 
λόγω των ουσιαστικών προσόντων που θα κατέχουν η 
προσφορά τους θα είναι πραγματική. 

Αρθρο 3 

Μεταπτυχιακοί τίτλοι. 

Το Π.Μ.Σ. απονέμει: 

1) Μεταπτυχιακό Δίπλωμα Ειδίκευσης «ΜΒΑ Διοίκηση 
Επιχειρήσεων Τροφίμων» με τις εξής κατευθύνσεις: 

α) Κατεύθυνση ΜαΓΐ<θΙίη9 - Διοίκηση Επιχειρήσεων 
(ΜαπαροπιοπΙ), 

β) Κατεύθυνση Διοίκησης Ολικής Ποιότητας. 

2) Διδακτορικό Δίπλωμα. 

Αρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί οι πτυχιούχοι του Τμήματος 
Οργάνωσης και Διαχείρισης Αγροτικών Εκμεταλλεύσε¬ 
ων και άλλων συναφών Τμημάτων ΑΕΙ της ημεδαπής ή 
αναγνωρισμένων ομοταγών ιδρυμάτων της αλλοδαπής 
καθώς και πτυχιούχοι ΤΕΙ συναφούς γνωστικού αντικει¬ 
μένου (άρθρο 5, παρ. 12γ του ν. 2916/2001). 

Η επιλογή των υποψηφίων γίνεται σύμφωνα με τις 
διατάξεις του ν. 2083/1992. 

Αρθρο 5 

Χρονική διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται ως ακολούθως: 

Α) Για το Μεταπτυχιακό Δίπλωμα Ειδίκευσης (Μ.Δ.Ε.) ο 
ελάχιστος χρόνος είναι τέσσερα (4) διδακτικά εξάμηνα 
και ο μέγιστος οκτώ (8). 

Β) Γ ια το Διδακτορικό Δίπλωμα ο ελάχιστος χρόνος 
απόκτησης του είναι έξι (6) εξάμηνα μετά την λήψη του 
Μ.Δ.Ε. και ο μέγιστος δέκα (10). 

Αρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση 
και κάθε είδους εκπαιδευτικές και ερευνητικές δραστη¬ 
ριότητες ορίζονται ως εξής: 

Α. Μεταπτυχιακό Δίπλωμα Ειδίκευσης 

Το Μεταπτυχιακό Δίπλωμα Ειδίκευσης απονέμεται 
μετά από υποχρεωτική παρακολούθηση μαθημάτων τρι¬ 
ών διδακτικών εξαμήνων (σύνολο διδακτικών μονάδων: 
42), επιτυχή εξέταση σε όλα τα εξαμηνιαία μαθήματα και 
εκπόνηση Διπλωματικής εργασίας (έναρξη διπλωματι¬ 
κής εργασίας με το πέρας του δευτέρου εξαμήνου). Τα 
μαθήματα του προγράμματος, και για τις δυο κατευθύν¬ 
σεις για το πρώτο έτος φοίτησης (Α' και Β' ΕΞΑΜΗΝΟ) 
είναι κοινά ενώ για το Γ' ΕΞΑΜΗΝΟ διαφοροποιούνται 
όπως αυτά παρουσιάζονται παρακάτω. 

Α' ΕΞΑΜΗΝΟ 

• ΔΙΟΙΚΗΤΙΚΗ ΛΟΓΙΣΤΙΚΗ (3 διδακτικές μονάδες) 

• ΣΤΑΤΙΣΤΙΚΗ ΕΠΙΧΕΙΡΗΣΕΩΝ I (3 διδακτικές μονά¬ 
δες) 

• ΟΡΓΑΝΩΣΗ ΚΑΙ ΔΙΟΙΚΗΣΗ ΕΠΙΧΕΙΡΗΣΕΩΝ (3 διδα¬ 
κτικές μονάδες) 

• ΜΑΡΚΕΤΙΝΓΚ (3 διδακτικές μονάδες) 

• ΟΙΚΟΝΟΜΙΚΑ ΠΑΡΑΓΩΓΗΣ(3 διδακτικές μονάδες) 

Σύνολο διδακτικών μονάδων: 15 

Β' ΕΞΑΜΗΝΟ 

• ΣΤΑΤΙΣΤΙΚΗ ΕΠΙΧΕΙΡΗΣΕΩΝ II (3 διδακτικές μονά¬ 
δες) 

• ΠΛΗΡΟΦΟΡΙΑΚΑ ΣΥΣΤΗΜΑΤΑ ΔΙΟΙΚΗΣΗΣ (3 διδα¬ 
κτικές μονάδες) 

• ΟΙΚΟΝΟΜΙΚΑ ΖΗΤΗΣΗΣ(3 διδακτικές μονάδες) 

• ΧΡΗΜΑΤΟΟΙΚΟΝΟΜΙΚΗ ΔΙΟΙΚΗΣΗ (3 διδακτικές μο¬ 
νάδες) 

• ΔΙΟΙΚΗΣΗ ΑΝΘΡΩΠΙΝΩΝ ΠΟΡΩΝ(3 διδακτικές μο¬ 
νάδες) 

Σύνολο διδακτικών μονάδων: 15 

Γ' ΕΞΑΜΗΝΟ 

1. Κατεύθυνση Μαιΐκθίίηθ - Διοίκηση Επιχειρήσεων 
(ΜαπαροπιοπΙ) 


Το Γ' εξάμηνο περιλαμβάνει δυο υποχρεωτικά μαθή¬ 
ματα και δυο επιλογής: 

• ΕΠΙΧΕΙΡΗΣΙΑΚΗ ΠΟΛΙΤΙΚΗ ΚΑΙ ΣΤΡΑΤΗΓΙΚΗ (ΥΠΟ¬ 
ΧΡΕΩΤΙΚΟ ΜΑΘΗΜΑ) (3 διδακτικές μονάδες) 

• ΣΤΡΑΤΗΓΙΚΟΣ ΠΡΟΓΡΑΜΜΑΤΙΣΜΟΣ ΜΑΡΚΕΤΙΝΓΚ 
(ΥΠΟΧΡΕΩΤΙΚΟ ΜΑΘΗΜΑ) (3 διδακτικές μονάδες) 

• ΠΟΣΟΤΙΚΕΣ ΜΕΘΟΔΟΙ ΛΗΨΗΣ ΕΠΙΧΕΙΡΗΜΑΤΙΚΩΝ 
ΑΠΟΦΑΣΕΩΝ (ΜΑΘΗΜΑ ΕΠΙΛΟΓΗΣ) (3 διδακτικές μο¬ 
νάδες) 

• ΔΙΕΘΝΗΣ ΧΡΗΜΑΤΟΟΙΚΟΝΟΜΙΚΗ ΚΑΙ ΔΙΑΧΕΙΡΙΣΗ ΚΙΝ¬ 
ΔΥΝΩΝ (ΜΑΘΗΜΑ ΕΠΙΛΟΓΗΣ) (3 διδακτικές μονάδες) 

• ΧΡΗΜΑΤΟΟΙΚΟΝΟΜΙΚΗ ΛΟΓΙΣΤΙΚΗ ΚΑΙ ΑΝΑΛΥΣΗ 
(ΜΑΘΗΜΑ ΕΠΙΛΟΓΗΣ) (3 διδακτικές μονάδες) 

• ΔΙΕΘΝΕΣ ΜΑΝΑΤΖΜΕΝΤ (ΜΑΘΗΜΑ ΕΠΙΛΟΓΗΣ) (3 
διδακτικές μονάδες) 

• ΑΓΡΟΤΙΚΗ ΟΙΚΟΝΟΜΙΑ ΚΑΙ ΠΟΛΙΤΙΚΗ (ΜΑΘΗΜΑ ΕΠΙ¬ 
ΛΟΓΗΣ) (3 διδακτικές μονάδες) 

Σύνολο διδακτικών μονάδων που απαιτούνται: 12 

Διπλωματική Εργασία 

2. Κατεύθυνση Διοίκηση Ολικής Ποιότητας 

Το Γ' εξάμηνο περιλαμβάνει δυο υποχρεωτικά μαθή¬ 
ματα και δυο επιλογής: 

• ΟΡΓΑΝΩΤΙΚΗ ΣΥΜΠΕΡΙΦΟΡΑ ΚΑΙ ΔΙΟΙΚΗΣΗ ΣΥ¬ 
ΓΚΡΟΥΣΕΩΝ (ΥΠΟΧΡΕΩΤΙΚΟ ΜΑΘΗΜΑ) (3 διδακτικές 
μονάδες) 

• ΔΙΟΙΚΗΣΗ ΟΛΙΚΗΣ ΠΟΙΟΤΗΤΑΣ ΤΡΟΦΙΜΩΝ (ΥΠΟ¬ 
ΧΡΕΩΤΙΚΟ ΜΑΘΗΜΑ) (3 διδακτικές μονάδες) 

• ΠΟΣΟΤΙΚΕΣ ΜΕΘΟΔΟΙ ΛΗΨΗΣ ΕΠΙΧΕΙΡΗΜΑΤΙΚΩΝ 
ΑΠΟΦΑΣΕΩΝ (ΜΑΘΗΜΑ ΕΠΙΛΟΓΗΣ) (3 διδακτικές μο¬ 
νάδες) 

• ΔΙΕΘΝΗΣ ΧΡΗΜΑΤΟΟΙΚΟΝΟΜΙΚΗ ΚΑΙ ΔΙΑΧΕΙΡΙΣΗ 
ΚΙΝΔΥΝΩΝ (ΜΑΘΗΜΑ ΕΠΙΛΟΓΗΣ) (3 διδακτικές μονά¬ 
δες) 

• ΧΡΗΜΑΤΟΟΙΚΟΝΟΜΙΚΗ ΛΟΓΙΣΤΙΚΗ ΚΑΙ ΑΝΑΛΥΣΗ 
(ΜΑΘΗΜΑ ΕΠΙΛΟΓΗΣ) (3 διδακτικές μονάδες) 

• ΔΙΕΘΝΕΣ ΜΑΝΑΤΖΜΕΝΤ (ΜΑΘΗΜΑ ΕΠΙΛΟΓΗΣ) (3 
διδακτικές μονάδες) 

• ΑΓΡΟΤΙΚΗ ΟΙΚΟΝΟΜΙΑ ΚΑΙ ΠΟΛΙΤΙΚΗ (ΜΑΘΗΜΑ ΕΠΙ¬ 
ΛΟΓΗΣ) (3 διδακτικές μονάδες) 

Σύνολο διδακτικών μονάδων που απαιτούνται: 12 

Διπλωματική Εργασία 

Β) Διδακτορικό Δίπλωμα 

Για την απόκτηση του Διδακτορικού Διπλώματος 
απαιτείται η εκπόνηση πρωτότυπης διδακτορικής δι¬ 
ατριβής. Η διαδικασία τελικής αξιολόγησης των υπο¬ 
ψηφίων διδακτόρων γίνεται σύμφωνα με τις διατάξεις 
του ν. 2083/1992. 

Αρθρο 7 

Αριθμός εισακτέων 

Ο αριθμός εισακτέων στο ΠΜΣ ορίζεται κατ’ ανώτερο 
όριο σε είκοσι (20) κατ' έτος. 

Αρθρο 8 
Προσωπικό 

Το διδακτικό προσωπικό που θα απασχοληθεί στο 
μεταπτυχιακό πρόγραμμα θα είναι όλα τα μέλη ΔΕΠ 
του Τμήματος Οργάνωσης και Διαχείρισης Αγροτικών 
Εκμεταλλεύσεων, μέλη ΔΕΠ άλλων Τ μημάτων του Πανε¬ 
πιστημίου Ιωαννίνων ή άλλων Πανεπιστημίων της χώρας 
καθώς και ειδικοί επιστήμονες αναγνωρισμένου κύρους 
που πληρούν τις προϋποθέσεις των διατάξεων της πα¬ 
ραγράφου 3α του άρθρου 12 του ν. 2083/1992. 

Άρθρο 9 

Υλικοτεχνική υποδομή 

Για το ΠΜΣ θα χρησιμοποιηθεί η υπάρχουσα υλικοτε¬ 
χνική υποδομή του Τμήματος Οργάνωση και Διαχείριση 
Αγροτικών Εκμεταλλεύσεων. 

Άρθρο 10 

Διάρκεια λειτουργίας 

Η χρονική διάρκεια λειτουργίας του ΠΜΣ ορίζεται μέ¬ 
χρι το ακαδημαϊκό έτος 2013-2014. 

Άρθρο 11 

Κόστος Αειτουργίας 

1. Το ετήσιο κόστος ανέρχεται στο ποσό των 20.000 


ευρώ και αναλύεται ως εξής: 

- Αμοιβές εξωτερικών συνεργατών: 9.000 € 

-Έξοδα μετακινήσεων: 5.000 € 

- Αναλώσιμα: 5.000 € 

- Αοιπές δαπάνες: 1.000 € 

ΣΥΝΟΛΟ: 20.000 € 


2. Το ανωτέρω κόστος θα καλυφθεί από τον τακτικό 
προϋπολογισμό του Πανεπιστημίου, από τον Προϋπολο¬ 
γισμό Δημοσίων Επενδύσεων καθώς και από ερευνητικά 
προγράμματα. 

Αρθρο 12 

Μεταβατικές διατάξεις 

Όλα τα θέματα που δεν προβλέπονται στην παρούσα 
απόφαση ρυθμίζονται σύμφωνα με τον εσωτερικό κα¬ 
νονισμό μεταπτυχιακών σπουδών και από τα αρμόδια 
όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 1323 (4) 

Έκδοση αδείας λειτουργίας της Ολυμπιακής Εγκατά¬ 
στασης της Ναυταθλητικής Μαρίνας της Ζώνης Β1 
του Ολυμπιακού Πόλου Φαλήρου. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ 

Έχοντας υπόψη: 

1. Το ν. 2730/1999, «Σχεδιασμός, ολοκληρωμένη ανάπτυ¬ 
ξη και εκτέλεση Ολυμπιακών έργων και άλλες διατάξεις» 
(ΦΕΚ 130 Α'). 

2. Το ν. 2819/2000, «Ίδρυση Εταιρείας «Ολυμπιακό Χω¬ 
ριό 2004 ΑΈ.» προστασία Ολυμπιακών Συμβόλων και 
Σημάτων και άλλες διατάξεις» (ΦΕΚ 84 Α'). 

3. Το ν. 2833/2000, «Θέματα προετοιμασίας των Ολυμπι¬ 
ακών Αγώνων 2004 και άλλες διατάξεις» (ΦΕΚ 150 Α'). 

4. Το ν. 2912/2001, άρθρο 41 παρ. 3 του «Προσαρμογή 
στις διατάξεις της οδηγίας 94/56/Ε.Κ. και άλλες διατά¬ 
ξεις» (ΦΕΚ 94 Α'). 

5. Το ν. 3342/2005 άρθρο 2 παρ. 1 (ΦΕΚ 131 Α'). 

6. Το άρθρο 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 ( ΦΕΚ 98 Α').. 


7. Την υπ’ αριθμ. 1/9.3.2006 απόφαση της Γνωμοδο- 
τικής Επιτροπής του άρθρου 3 του ν. 3342/2005 σύμ¬ 
φωνα με την οποία καθορίσθηκαν τα δικαιολογητικά 
που απαιτούνται για την αδειοδότηση της εν θέματι 
εγκατάστασης. 

8. Την από 12.5.2006 αίτηση της Ανώνυμης Εταιρείας με 
την επωνυμία «Ολυμπιακά Ακίνητα ΑΈ.» για τη χορήγηση 
άδειας λειτουργίας της εγκατάστασης και τα συνημ¬ 
μένα σε αυτή δικαιολογητικά, όπως αυτά ορίστηκαν με 
την υπ’ αριθμ. 1/1.6.2006 απόφαση της Γνωμοδοτικής 
Επιτροπής του άρθρου 3 του ν. 3342/2005. 

9. Το από 26.6.2006 έγγραφο της Ανώνυμης Εταιρείας 
με την επωνυμία «Ολυμπιακά Ακίνητα ΑΈ.» και τα συνημ¬ 
μένα σε αυτή συμπληρωματικά δικαιολογητικά. 

10. Την υπ’ αριθμ. 1/2006 Γνωμοδότηση της Γνωμο¬ 
δοτικής Επιτροπής του άρθρου 3 του ν. 3342/2005 και 
την από 29.6.2006 συμπλήρωση της γνωμοδότησης για 
την άδεια λειτουργίας της εν θέματι εγκατάστασης, 
αποφασίζουμε: 

1. Χορηγούμε άδεια λειτουργίας της εν θέματι Ολυ¬ 
μπιακής εγκατάστασης, όπως απεικονίζεται στο το- 
πογραφικό διάγραμμα της Μαρίνας «Αε ΒυίΙΙ» επί του 
οποίου οριοθετούνται οι προτάσεις που αιτούνται από 
την «ΟΛΥΜΠΙΑΚΑ ΑΚΙΝΗΤΑ ΑΈ.» και στο λειτουργικό 
σχέδιο τα οποία αποτελούν αναπόσπαστο τμήμα της 
παρούσας. 

2. Την αποδοχή της υπ’ αριθμ. 1 Γνωμοδότησης της 
Γνωμοδοτικής Επιτροπής του άρθρου 3 του ν. 3342/2005 
και της από 29.6.2006 συμπλήρωσης της για την έκδοση 
άδειας λειτουργίας της Ολυμπιακής Εγκατάστασης της 
Ναυταθλητικής Μαρίνας της Ζώνης Β1 του Ολυμπιακού 
Πόλου Φαλήρου και την χορήγηση δια της παρούσας 
άδειας λειτουργίας της Ολυμπιακής Εγκατάστασης της 
Ναυταθλητικής Μαρίνας της Ζώνης Β1 του Ολυμπια¬ 
κού Πόλου Φαλήρου [σύμφωνα με το άρθρο 2 παρ. 1 
ν. 3342/2005 (ΦΕΚ 131 Α') υπέρ της Ανώνυμης Εταιρείας 
με την επωνυμία «Ολυμπιακά Ακίνητα Α.Ε.», η οποία 
φέρει την ιδιότητα του χρήστη της ως άνω Ολυμπιακής 
Εγκατάστασης και κατόπιν της σχετικής της αίτησης 
προς τη Γνωμοδοτική Επιτροπή του άρθρου 3 παρ. 1, 
ν. 3342/2005 (ΦΕΚ 131 Α’). 

3. Εγκρίνουμε τις χρήσεις της Ολυμπιακής Εγκατάστα¬ 
σης της Ναυταθλητικής Μαρίνας όπως αυτές εξειδικεύ¬ 
ονται στο άρθρο 9 της υπ’ αριθμ. 1 Γνωμοδότησης της 
Γ νωμοδοτικής Επιτροπής του άρθρου 3 του ν. 3342/2005, 
τους όρους λειτουργίας της, που καθορίζονται στο άρ¬ 
θρο 8 της υπ’ αριθμ. 1 Γ νωμοδότησης της Γ νωμοδοτικής 
Επιτροπής του άρθρου 3 του ν. 3342/2005, καθώς και 
τους όρους συντήρησης αυτής, που περιγράφονται στην 
από 29.06.2006 συμπλήρωση της από υπ’ αριθμ. 1 Γ νω¬ 
μοδότησης της Γνωμοδοτικής Επιτροπής του άρθρου 
3 του ν. 3342/2005. 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2006 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙΑΣ ΓΕΩΡΓΙΟΣ ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση κατά ποσοστό | % 

ΕΘΝΙΚΟ ΤΥΠΟΓΡΑΦΕΙΟ 

Για τεχνικού* λόγου* στο σχεδιάγραμμα 
ίγινβ σμίκρυνση κατά ττοσοστό { 30 % 

